**ПРОТОКОЛ**

**№43**

**от заседание на ОбС-Хайредин, проведено на 19.12.2014г.**

**Място на провеждане:** **Заседателната зала на общинска администрация.**

**Начало: 10:40 часа.**

**Край:11:06 часа.**

**Днес на 19.12.2014 г. /петък/ от 10:40 часа се проведе редовно заседание на Общински съвет – Хайредин.**

**В работата взеха участие 13 / тринадесет /, от избрани 13 / тринадесет/ общински съветници.**

**Отсъстващи: няма.**

**На заседанието присъстват още:Светлана Ценова- Секретар на община Хайредин, Ст.Ангелов- Кмет на с.Михайлово, Т.Трифонов – Кметски наместник на с.Бързина**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на общинска администрация на 19.12.2014 г.***

***Г – жа Светла Петрова: Уважаеми Общински съветници, Уважаеми гости.***

***Председателката на ОбС постави на гласуване***

**Д Н Е В Е Н Р Е Д :**

1. **Изказвания, питания, становища и предложения на граждани, на основание чл.65, ал. 3 от Правилника за организацията и дейността на ОбС, неговите комисии и взаимодействието му с общинската администрация**.
2. **Докладна записка от Кмета на Община Хайредин – Тодор Алексиев Тодоров, относно: Удължаване срока на договорите за наем на помещения – общинска собственост, ползвани от общопрактикуващите лекари и стоматолози на територията на Общината.**
3. **Докладна записка от Кмета на Община Хайредин – Тодор Алексиев Тодоров, относно: Отмяна на Решения №414 от Протокол №40/26.09.2014г. и Решение №431 от Протокол №42/26.11.2014г. на ОбС Хайредин.**
4. **Докладна записка от Кмета на Община Хайредин - Тодор Алексиев Тодоров, относно: Продажба на отстъпено право на строеж в ПИ №108524.**
5. **Докладна записка от Кмета на Община Хайредин – Тодор Алексиев Тодоров, относно: Смяна начина на трайно ползване на имот ПИ №126012.**
6. **Докладна записка от кмета на Община Хайредин – Тодор Алексиев Тодоров, относно: Продажба на имот общинска собственост чрез публично оповестен конкурс.**
7. **Докладна записка от Кмета на Община Хайредин – Тодор Алексиев Тодоров, относно: Продажба на имот частна общинска собственост чрез публично оповестен конкурс.**
8. **Молби**
9. **Други**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ - НЯМА**

**ДНЕВНИЯ РЕД СЕ ПРИЕМА !!!**

**По т.1 от дневния ред: Изказвания, питания, становища и предложения на граждани, на основание чл.65, ал.3 от Правилника за организацията и дейността на ОбС, неговите комисии и взаимодействието му с общинска администрация.**

***Поради липсата на изказвания,питания,становища и предложения на граждани Председателката на ОбС предложи да преминат към т.2 от дневния ред.***

**По т.2 от дневния ред: Докладна записка от Кмета на Община Хайредин – Тодор Алексиев Тодоров, относно: Удължаване срока на договорите за наем на помещения – общинска собственост, ползвани от общопрактикуващите лекари и стоматолози на територията на Общината.**

**РЕШЕНИЕ:**

**№436**

**ОбС – Хайредин, на основание чл.21, ал.1, т.8 от ЗМСМА, възлага на Кмета на Община Хайредин:**

1. **Да сключи анекс към договорите за наем на помещения – лекарски кабинети, находящи се в селските здравни служби, с общопрактикуващите лекари и стоматолози за удължаване срока на договорите до 31.12.2015г. при наемни цени, определени в Приложение №1 на Наредба №5 на ОбС – Хайредин, както следва:**

* **Месечен наем за кабинети за личен лекар – 2лв./кв.м.**
* **Месечен наем за стоматологичен кабинет – 2лв./кв.м.**

1. **Наемателите се задължават да оборудват лекарските си кабинети съгласно изискванията на Главна Дирекция „Пожарна безопасност и защита на населението“ към МВР, на Регионална здравна инспекция гр.Враца и др.**
2. **При констатирано нарушение на задълженията от страна на лекарите по предложение на общинска администрация, ОбС да вземе решение за преразглеждане на договорните отношения.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ – НЯМА**

**РЕШЕНИЕТО СЕ ПРИЕМА !!!**

**По т.3 от дневния ред: Докладна записка от Кмета на Община Хайредин – Тодор Алексиев Тодоров, относно: Отмяна на Решения №414 от Протокол №40/26.09.2014г. и Решение №431 от Протокол №42/26.11.2014г. на ОбС Хайредин.**

**РЕШЕНИЕ:**

**№437**

**На основание чл. 21, ал. 1, т. 8 от ЗМСМА, чл. 25, ал. 7 от ЗСПЗЗ ОбС Хайредин отменя Решение № 414 от Протокол № 40/26.09.2014 г. с което е дал предварително съгласие за учредяване на отстъпено право на строеж върху имат № 108524 по КВС с.Хайредин. Срока на валидност на предварителното съгласие е до влизане в сила на заповедта на комисията по чл. 17, ал. 1 от ЗОЗЗ. и Решение № 431 от Протокол № 42/26.11.2014 г. с което ОбС Хайредин е приел условията за провеждане на публично оповестен конкурс за учредяване на отстъпено право на строеж върху горе упоменатия имот.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ – НЯМА**

**РЕШЕНИЕТО СЕ ПРИЕМА !!!**

**По т.4 от дневния ред: Докладна записка от Кмета на Община Хайредин - Тодор Алексиев Тодоров, относно: Продажба на отстъпено право на строеж в ПИ №108524.**

**РЕШЕНИЕ:**

**№438**

**На основание чл. 21, ал. 1, т. 8 от ЗМСМА, чл. 25, ал. 7 във връзка с чл. 25, ал. 3, т. 4, ал. 4 и ал. 5 от ЗСПЗЗ, чл. 33, ал. 1, т. 3 от Наредба № 5 за реда за придобиване, управление и разпореждане с общинско имущество.**

**1.ОбС Хайредин дава предварително съгласие за промяна на предназначението по чл. 25, ал. 3 от ЗСПЗЗ и съгласие за учредяване на отстъпено право на строеж върху имот № 108524 с начин на трайно ползване – пасище, мера, находящ се в землището на с. Хайредин, актуван с Акт за публична общинска собственост № 208/11.04.2013 г. Срока на валидност на предварителното съгласие до влизане в сила на заповедта на комисията по чл. 17, ал. 1 от ЗОЗЗ.**

**2. Дава съгласие да се учреди отстъпено право на строеж чрез публично оповестен конкурс при първоначална цена както следва:**

**- за построяване на стопанска сграда – овцеферма със застроена площ от 351 кв.м. за 990,00 лв. в ПИ № 108524.**

**3. Определянето на купувач на отстъпеното право на строеж да се извърши чрез провеждане на публично оповестен конкурс при следните условия:**

**3.1. До участие в конкурса се допускат кандидати които отговарят на следните условия:**

**3.1.1. Да са физически или юридически лица, учредени или регистрирани в съответствие с действащото българско законодателство;**

**3.1.2. Да не бъдат обявени в несъстоятелност и да не са в производство на ликвидация;**

**3.1.3 Да нямат задължения към община Хайредин;**

**3.1.4. Да нямат задължения към НАП;**

**3.1.5. Първоначалната конкурсна цена за закупуване на отстъпеното право на строеж 990.00 лв.;**

**3.1.6. Поемане на задължения за разкриване на 10 бр. работни места по време на строителството и не по-малко от 6 бр. постоянни и след въвеждане в експлоатация;**

**3.1.7. Минимален размер на инвестицията 30 000 лв.;**

**3.1.8. Срок на реализация до пет години считано от датата на сключване на договора за учредяване на отстъпеното право на строеж до въвеждането в експлоатация на обекта;**

**4.След учредяването на отстъпеното право на строеж спечелилият конкурса да започне процедура за утвърждаване на площадката за строителство и промяна предназначението на имот ПИ № 108524 по чл.17, ал.1 от ЗОЗЗ.**

**5. ОбС-Хайредин декларира, че описаният в горните решения имот не се ползва по предназначение и при спазване нормативите за поддържане резерв от постоянно затревени площи и задоволяване нуждите на животновъдите от земи необходимостта от тях е отпаднала. С цел реализиране на бъдещи инвестиционни проекти, което ще допринесе за откриване на нови работни места Общинския съвет намира решението за целесъобразно.**

**6. ОбС Хайредин упълномощава Кмета на община Хайредин да извърши всички последващи действия в изпълнение на горните решения.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ – НЯМА**

**РЕШЕНИЕТО СЕ ПРИЕМА !!!**

**По т.5 от дневния ред: Докладна записка от Кмета на Община Хайредин – Тодор Алексиев Тодоров, относно: Смяна начина на трайно ползване на имот ПИ №126012.**

**РЕШЕНИЕ:**

**№439**

**1.На основание чл.21, ал.1, т.8 от ЗМСМА, чл.25, ал.9 от ЗСПЗЗ, във връзка с чл.45и от ППЗСПЗЗ, чл.6, ал.1 и чл.35,ал.1 от ЗОС и чл.5, ал.2 и чл.35, ал.1 от Наредба № 5 за реда за придобиване, управление и разпореждане с общинско имущество, ОбС Хайредин приема инвестиционното намерение на Санко Николов Санков и приема да смени начина на трайно ползване на ПИ № 126012, м. „Манастира“ в землището на с.Манастирище с площ от 20.000 дка, актуван с Акт за публична общинска собственост № 242/11.12.2014г. от пасище, мера в Др.тр.насаждения и го обявява за частна общинска собственост.**

**2.Изразява предварително съгласие със срок 12 месеца за промяна начина на трайно ползване на земеделски земи общинска собственост-пасища, мери за други земеделски нужди- Др.тр.насаждения, и провеждане на процедурите по ЗСПЗЗ и ППЗСПЗЗ.**

**3.Дава съгласие да се продаде горецитирания имот чрез публично оповестен конкурс за създаване на трайни насаждения-орехови дървета и приема експертната оценка.**

**4.Определянето на купувач да се извърши при следните условия:**

**4.1.До участие в конкурса се допускат кандидати, които отговарят на следните условия:**

**4.1.1.да са физически или юридически лица, учредени и регистрирани в съответствие с действащото българско законодателство;**

**4.1.2.да имат необходимия опит в засаждането, поддържането и управлението на дълготрайни насаждения от ценни дървесни видове;**

**4.1.3.да не бъдат обявени в несъстоятелност и да не са в производство на ликвидация;**

**4.1.4.да нямат задължения към община Хайредин;**

**4.1.5.началната конкурсна цена за закупуване на имота 5080,00 лв.**

**4.1.6.поемане на задължения за разкриване на нови работни места-минимум 10 броя за засаждане на дърветата и 2 броя за поддържането им;**

**4.1.7.минимален размер на инвестициите-50 000,00 лв.**

**5.ОбС-Хайредин декларира, че описаният в горните решения имот не се ползва по предназначение и при спазване нормативите за поддържане резерв от постоянно затревени площи и задоволяване нуждите на животновъдите от земи необходимостта от тях е отпаднала и с цел реализиране на бъдещи инвестиционни проекти, което ще допринесе за откриване на нови работни места. Ще се създадат нови трайни насаждения, с което ще се подобри структурата на почвата, Общинския съвет намира решението за целесъобразно.**

**6.Възлага на Кмета на Община Хайредин да организира и проведе всички процедури по това решение, да проведе конкурса по Наредба № 5 за реда за придобиване, управление и разпореждане с общинско имущество, като изготви и одобри необходимата за това конкурсна документация, да назначи комисия по провеждане на конкурса, да определи размера на депозита за участие, както и да определи задължителните документи за участие и сключи договор за продажба.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ – НЯМА**

**РЕШЕНИЕТО СЕ ПРИЕМА !!!**

**По т.6 от дневния ред: Докладна записка от кмета на Община Хайредин – Тодор Алексиев Тодоров, относно: Продажба на имот общинска собственост чрез публично оповестен конкурс.**

**РЕШЕНИЕ:**

**№440**

**По предложение на Общинския съветник – Цв.Кръстев 6т. от дневния ред да бъде разгледана на следващото заседание на ОбС – Хайредин.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ – НЯМА**

**РЕШЕНИЕТО СЕ ПРИЕМА !!!**

**По т.7 от дневния ред: Докладна записка от Кмета на Община Хайредин – Тодор Алексиев Тодоров, относно: Продажба на имот частна общинска собственост чрез публично оповестен конкурс.**

**РЕШЕНИЕ:**

**№441**

**1.На основание чл.21, ал.1, т.8 от ЗМСМА, ОбС Хайредин отменя Решение №255 от Протокол №24/27.09.2013г. в частта точка 2 подточка 2.2 „Дава съгласие да се отдаде под аренда за срок от 25 години с право на продължаване по реда на ЗОС и ЗАЗ, за създаване на трайни насаждения от дървесни видове-черница земеделска земя от общинския поземлен фонд ПИ №105120 в землището на с.Хайредин, целият с площ 89.283 дка, с начин на трайно ползване-пасище, мера, категория IV, местност „Пасище 2“**

**2.Дава съгласие да се отдаде под аренда за срок от 25 години с право на продължаване по реда на ЗОС и ЗАЗ, за създаване на трайни насаждения от дървесни видове-черница за отглеждане на буби за производство на пашкули, земеделска земя от общинския поземлен фонд, ПИ №105122, целият с площ 68,172 дка, с начин на трайно ползване-неизползвана ливада , категория IV, местност „Пасище 2“**

**3. На основание чл.21, ал.1, т.8 от ЗМСМА, , във връзка с чл.35, ал.1, чл.41, ал.2 от ЗОС и чл.33, ал.1, т.1 от Наредба №5 за ПУРОИ, Общинският съвет приема инвестиционното предложение на „Дубъл Ве“ ЕООД, със седалище и адрес на управление: с.Михайлово, ул. „Васил Коларов“18, ЕИК 106596914, с едноличен собственик Васил Иванов Петков и лицензираната оценка и възлага на Кмета на Община Хайредин да продаде ПИ №105121 в м.“Пасище 2“ по КВС на с.Хайредин с площ от 21.109 дка, актуван с Акт за частна общинска собственост №454/11.12.2014г. за изграждане на помощно стопанство към Семеен хотел за селски туризъм за сумата 9260,00 лв за целия имот без ДДС чрез публично оповестен конкурс.**

**2.Определянето на купувач да се извърши чрез провеждане на публично оповестен конкурс при следните условия:**

**2.1.До участие в конкурса се допускат кандидати, които отговарят на следните условия:**

**2.1.1.да са физически или юридически лица, учредени и регистрирани в съответствие с действащото българско законодателство;**

**2.1.2.да не бъдат обявени в несъстоятелност и да не са в производство на ликвидация;**

**2.1.3.да нямат задължения към община Хайредин;**

**2.1.4.началната конкурсна цена за закупуване на имота 9260,00 лв.**

**2.1.5.поемане на задължения за разкриване на нови работни места-минимум 15 броя за засаждане на дърветата и построяване на сградите и 5 брой за поддържането им;**

**2.1.6.минимален размер на инвестициите-40 000,00 лв.**

**3.Възлага на Кмета на Община Хайредин да организира и проведе всички процедури по това решение, да проведе конкурса по Наредба № 5 за реда за придобиване, управление и разпореждане с общинско имущество, като изготви и одобри необходимата за това конкурсна документация, да назначи комисия по провеждане на конкурса, да определи размера на депозита за участие, както и да определи задължителните документи за участие и сключи договор за продажба.**

**ГЛАСУВАЛИ : „ЗА“ - 13**

**„ПРОТИВ“ - НЯМА**

**„ВЪЗД.СЕ“ – НЯМА**

**РЕШЕНИЕТО СЕ ПРИЕМА !!!**

***Поради изчерпване на дневния ред заседанието бе закрито в 11:06 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОбС – Хайредин:…………………**

**/M.Aтанасова/ /Светла Петрова/**